Pasgebore tweeling oorleef ongelukArgieffoto ŉ Tweeling het Woensdagmiddag ŉ ongeluk op die N4-snelweg naby die Cullinan-afrit oos van Pretoria oorleef. Die tweeling is een dag oud. Volgens Santi Steinmann, ŉ woordvoerder van Netcare 911, het die botsing plaasgevind toe ŉ ligte afleweringsvoertuig omgeslaan het. “Een persoon is op die toneel dood verklaar en een persoon het kritieke beserings opgedoen. Die babatjies is wonderbaarlik ongedeerd,” het Steinmann gesê. Die beseerde persoon is met ŉ ambulans na ŉ nabygeleë hospitaal geneem vir verdere behandeling. Die polisie ondersoek die oorsaak van die ongeluk.